CELEX: 32007D0084
Language: ro
Date: 2007-02-02 00:00:00
Title: 2007/84/CE: Decizia Comisiei din 2 februarie 2007 privind aprobarea planului tehnic de acțiune 2007 pentru îmbunătățirea statisticilor agricole (notificată cu numărul C(2006) 7081)

8.2.2007   
            
            
               RO
            
            
               Jurnalul Oficial al Uniunii Europene
            
            
               L 35/18
            
         
      DECIZIA COMISIEI
   
   din 2 februarie 2007
   privind aprobarea planului tehnic de acțiune 2007 pentru îmbunătățirea statisticilor agricole
   (notificată cu numărul C(2006) 7081)
   (2007/84/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Decizia 96/411/CE a Consiliului din 25 iunie 1996 privind îmbunătățirea statisticilor agricole comunitare (1), în special articolul 4 alineatul (1) și articolul 6 alineatul (2),
   întrucât:
   
               (1)
            
            
               În conformitate cu Decizia 96/411/CE, Comisia stabilește anual un plan tehnic de acțiune pentru statisticile agricole.
            
         
               (2)
            
            
               În conformitate cu Decizia 96/411/CE, Comunitatea contribuie financiar la cheltuielile suportate de către statele membre pentru adaptarea sistemelor de statistici agricole naționale sau la cheltuielile implicate de activitățile de pregătire pentru necesitățile noi sau în creștere care sunt parte integrantă dintr-un plan tehnic de acțiune.
            
         
               (3)
            
            
               Îmbunătățirea și sporirea informațiilor statistice privind dezvoltarea rurală sunt indispensabile pentru punerea în aplicare a politicilor comunitare în acest domeniu. Aceasta reprezintă unul dintre aspectele principale ale planului de acțiune anual.
            
         
               (4)
            
            
               Măsurile stabilite în prezenta decizie sunt conforme cu avizul Comitetului permanent pentru statistică agricolă,
            
         ADOPTĂ PREZENTA DECIZIE:
   Articolul 1
   Planul tehnic de acțiune 2007 privind îmbunătățirea statisticilor agricole (TAPAS 2007), astfel cum figurează în anexă, este aprobat sub rezerva disponibilității creditelor bugetare și a adoptării fără modificări a bugetului pe anul 2007.
   Articolul 2
   Prezenta decizie se adresează statelor membre.
   
      Adoptată la Bruxelles, 2 februarie 2007.
      
         
            Pentru Comisie
         
         Joaquín ALMUNIA
         
         
            Membru al Comisiei
         
      
   
   
      (1)  JO L 162, 1.7.1996, p. 14. Decizie, astfel cum a fost modificată ultima dată prin Decizia 787/2004/CE a Parlamentului European și a Consiliului (JO L 138, 30.4.2004, p. 12).
   
      ANEXĂ
      PLANUL TEHNIC DE ACȚIUNE 2007 PRIVIND ÎMBUNĂTĂȚIREA STATISTICILOR AGRICOLE (TAPAS 2007)
      Măsurile prevăzute de planul tehnic de acțiune 2007 pentru îmbunătățirea statisticilor agricole se referă la următoarele domenii:
      
                  (a)
               
               
                  dezvoltarea rurală;
               
            
                  (b)
               
               
                  agricultura ecologică.
               
            Comisia va contribui financiar la proiectele elaborate în cadrul acestor măsuri. Această contribuție nu va depăși sumele indicate în tabelul A pentru fiecare stat membru.
      Tabelul A
      
         PLANUL TEHNIC DE ACȚIUNE 2007
      
      Contribuția financiară maximă a Comunității la cheltuieli
      
                  (EUR)
               
            
                  State
               
               
                  Dezvoltare rurală
               
               
                  Agricultură ecologică
               
               
                  Total
               
            
                  BE
               
               
                  29 048
               
               
                  37 627
               
               
                  66 675
               
            
                  DK
               
               
                  28 000
               
               
                  55 000
               
               
                  83 000
               
            
                  DE
               
               
                  67 000
               
               
                   
               
               
                  67 000
               
            
                  EE
               
               
                  19 343
               
               
                  14 650
               
               
                  33 993
               
            
                  GR
               
               
                   
               
               
                  144 000
               
               
                  144 000
               
            
                  IT
               
               
                  63 968
               
               
                  200 337
               
               
                  264 305
               
            
                  LT
               
               
                   
               
               
                  31 000
               
               
                  31 000
               
            
                  LV
               
               
                   
               
               
                  16 284
               
               
                  16 284
               
            
                  HU
               
               
                  41 555
               
               
                  34 597
               
               
                  76 152
               
            
                  MT
               
               
                  29 283
               
               
                   
               
               
                  29 283
               
            
                  NL
               
               
                  35 000
               
               
                   
               
               
                  35 000
               
            
                  SK
               
               
                   
               
               
                  7 200
               
               
                  7 200
               
            
                  FI
               
               
                   
               
               
                  43 400
               
               
                  43 400
               
            
                  SE
               
               
                  12 000
               
               
                  10 800
               
               
                  22 800
               
            
                  UK
               
               
                  135 000
               
               
                   
               
               
                   
               
            
                  Total
               
               
                  460 197
               
               
                  594 895
               
               
                  1 055 092
               
            ACȚIUNI CARE URMEAZĂ SĂ FIE PUSE ÎN APLICARE ÎN CADRUL PLANULUI TEHNIC DE ACȚIUNE (TAPAS 2007)
      1.   INTRODUCERE
      Scopul Deciziei 96/411/CE este de a asigura optimizarea modului în care statisticile agricole comunitare satisfac necesitățile de informare care rezultă în urma reformei politicii agricole comune. Pentru aceasta, statele membre iau toate măsurile necesare efectuării schimbărilor corespunzătoare sistemelor lor de statistici agricole, ținând seama de ariile de lucru stabilite în anexele I și II la decizia Consiliului sus-menționată și de obiectivele, caracteristicile și criteriile stabilite la anexa III. Acțiunile care urmează să fie întreprinse în fiecare an de către statele membre în vederea atingerii acestor obiective sunt definite anual în planurile tehnice de acțiune. Acestea sunt stabilite de către Comisie după ce Comitetul permanent pentru statistică agricolă și-a dat avizul.
      Comunitatea contribuie financiar la cheltuielile suportate de statele membre pentru modificarea sistemelor naționale sau la cheltuielile implicate de activitățile de pregătire pentru a face față necesităților noi sau crescânde care trebuie realizate în cadrul planului tehnic de acțiune anual. Contribuția, a cărei durată este limitată, urmărește să faciliteze experimentarea introducerii sau a consolidării metodelor și a sistemelor de colectare a datelor care satisfac necesitățile de informare prevăzute în cadrul planului tehnic de acțiune. După încheierea planului de acțiune, statele membre trebuie să poată continua să trimită Comisiei rapoarte periodice privind metodele și sistemele introduse în cadrul planului respectiv.
      Prezenta decizie adoptată de către Comisie vizează planul tehnic de acțiune 2007.
      Acțiunile selectate urmăresc realizarea de progrese în domeniile următoare:
      
                  (a)
               
               
                  dezvoltare rurală;
               
            
                  (b)
               
               
                  agricultură ecologică.
               
            ESTAT a primit un total de 28 de declarații de intenție din partea statelor membre pentru acțiunile TAPAS 2007.
      13 dintre acestea vizează statisticile în domeniul dezvoltării rurale, dintre care una a fost refuzată de către ESTAT din motive tehnice. Nouă dintre acestea se referă la aspecte privind bilanțul nutrienților, trei propuneri privesc infrastructura Internet în zonele rurale, estimarea prețurilor terenurilor agricole și evaluarea fondului forestier neutilizat în cadrul conturilor economice pentru silvicultură (CES).
      În domeniul prioritar al agriculturii ecologice, ESTAT a primit 15 declarații de intenție. Nouă dintre aceste acțiuni privesc producția, două propuneri privesc prețurile, patru propuneri privesc variabilele economice și structurale, informațiile despre lanțul alimentar, vânzările directe din fermă și revizuirea metodologiei sistemelor de colectare a informaților privind agricultura ecologică.
      Urmează descrierea pe scurt a acțiunilor propuse pentru planul tehnic de acțiune 2007.
      2.   TAPAS 2007 – DESCRIEREA ACȚIUNILOR
      a)   Dezvoltare rurală
      BELGIA
      
         Denumirea acțiunii: Bilanțul nutrienților pentru azot
      
      
         Contribuția UE: 29 048 EUR
      
      
         
            Planificarea acțiunii: iunie–decembrie 2007
      
      
         
            Scurtă descriere a acțiunii:
         
      
      
         Actualizarea bilanțului de azot din 1997 până în 2005, recalcularea anumitor coeficienți, stabilirea bilanțului de azot la nivelul NUTS 3. Datele vor fi colectate de la instituțiile responsabile și vor fi apoi centralizate. Anumite seturi de date sunt disponibile doar la nivel național, fiind necesară distribuirea lor la nivel local.
      
      DANEMARCA
      
         Denumirea acțiunii: Dezvoltare rurală: Estimarea prețului terenurilor agricole
      
      
         Contribuția UE: 10 000 EUR
      
      
         
            Planificarea acțiunii: acțiunea se va desfășura din martie până în septembrie 2007
      
      
         
            Scurtă descriere a acțiunii:
         
      
      
         Obiectivul principal este acela de a încerca folosirea estimărilor făcute de experți într-un domeniu statistic în care sursele de date din statele membre par foarte diferite și dificil de utilizat în conformitate cu metodologia.
      
      
         Activitatea de bază constă în elaborarea unui chestionar privind prețurile terenurilor și arendarea acestora, pe care consilierii economici din domeniul agricol de la nivel local (circa 50 de centre locale) le vor utiliza în efectuarea estimărilor prețurilor pentru zone determinate (97 de localități din DK). Întrebările și definițiile vor fi în conformitate cu metodologia actualizată/revizuită privind prețurile terenurilor și arendarea acestora.
      
      
         Chestionarul va fi discutat cu serviciul de informare a fermierilor pentru a asigura buna înțelegere a conceptelor și claritatea întrebărilor.
      
      
         Datele vor fi colectate, iar zonele din cadrul anchetei privind structurile agricole (FSS) vor fi folosite pentru a pondera rezultatele la nivel regional (NUTS 2) și național.
      
      
         Rezultatele anchetei vor fi analizate din două puncte de vedere. În primul rând, rezultatele vor fi confruntate cu informațiile deja existente privind calitatea terenurilor și densitatea șeptelului (important pentru prețul terenurilor) din zonele vizate. În al doilea rând, rezultatele anchetei vor fi comparate cu date provenind din alte surse, în mod special cele folosite în prezent.
      
      DANEMARCA
      
         Denumirea acțiunii: Bilanțul nutrienților la nivel regional în Danemarca
      
      
         Contribuția UE: 18 000 EUR
      
      
         
            Planificarea acțiunii: iunie–decembrie 2007
      
      
         
            Scurtă descriere a acțiunii:
         
      
      
         Inventarierea datelor deja disponibile la nivel regional în diferite instituții guvernamentale, institute de cercetare și organizații agricole în vederea elaborării bilanțurilor. Identificarea datelor colectate pentru bilanțul nutrienților la nivel regional și calcularea estimărilor și a coeficienților pentru diferitele date solicitate privind nutrienții. Dacă informațiile sunt disponibile, analizarea datelor privind anumite regiuni geografice naturale, de exemplu, tipuri de debite de apă din soluri și subsoluri.
      
      GERMANIA
      
         Denumirea acțiunii: Bilanțul diferențiat al nutrienților – SCANUBA
      
      
         Contribuția UE: 49 000 EUR
      
      
         
            Planificarea acțiunii: ianuarie–decembrie 2007
      
      
         
            Scurtă descriere a acțiunii:
         
      
      
         Calcularea bilanțurilor cu cea mai înaltă rezoluție spațială posibilă pentru care datele sunt disponibile, în vederea diferențierii și a evaluării la nivel spațial a riscurilor de contaminare cu nutrienți, deoarece un excedent al bilanțului la scară națională nu permite indicarea regiunilor sau a sistemelor agricole care necesită măsuri de reducere a nivelului de nutrienți. Bilanțurile trebuie să fie detaliate, în special pentru zonele de risc.
      
      
         Calcularea concentrațiilor de nutrienți ținând seama de intensitatea utilizării terenurilor, specificarea coeficienților de convertire a efectivelor animalelor vii în cantitatea de azot conținută în excremente (referitor la producție), procentul de utilizare a îngrășămintelor anorganice pentru diferite culturi în locul cifrelor de vânzări, procentul de utilizare și conținutul de nutrienți al îngrășămintelor organice și adaptarea bilanțurilor de nutrienți utilizate în prezent de OCDE.
      
      GERMANIA
      
         Denumirea acțiunii: Evaluarea fondului forestier nefolosit în cadrul CES (conturile economice pentru silvicultură) pentru Republica Federală Germania (1991–2004)
      
      
         Contribuția UE: 18 000 EUR
      
      
         
            Planificarea acțiunii: acțiunea se va desfășura din ianuarie până în iunie 2007
      
      
         
            Scurtă descriere a acțiunii:
         
      
      
         Obiectivul principal este acela de a efectua o evaluare mai exactă a fondului forestier nefolosit din Germania pentru perioada 1991–2004, folosind date din cadrul celui de-al doilea inventar forestier național, îmbunătățind astfel calcularea conturilor economice pentru silvicultură calculate pentru perioada 1991–2002 conform prevederilor SEC 95 (sistemul european de conturi).
      
      
         Activitatea este împărțită în două părți: 1. Estimarea creșterii anuale a fondului forestier și 2. Estimarea valorii fondului forestier nefolosit.
      
      
         Rezultatele obținute vor completa raportul privind producția forestieră în cadrul CES pentru Germania și vor constitui o legătură cu IEEAF. Se dorește ca acest proiect să aibă ca rezultat recomandări metodologice privind problemele din cadrul evaluării pădurilor.
      
      ESTONIA
      
         Denumirea acțiunii: Acțiunile TAPAS 2007 privind bilanțul nutrienților
      
      
         Contribuția UE: 19 343 EUR
      
      
         
            Planificarea acțiunii: ianuarie–decembrie 2007
      
      
         
            Scurtă descriere a acțiunii:
         
      
      
         Obiectivul acțiunii este realizarea de bilanțuri ale nutrienților pentru azot în Estonia. Calcularea principalilor coeficienți care vor fi utilizați la realizarea bilanțurilor N și îmbunătățirea coeficienților existenți. Descrierea metodologiei și a surselor de date. Studierea posibilității de calculare a coeficientului de depunere a azotului din atmosferă. Universitatea Tehnologică din Tallin și Centrul Jäneda vor acorda asistență în realizarea acestui proiect.
      
      ITALIA
      
         Denumirea acțiunii: Accesul la Internet în zonele rurale în Italia (RAIANET)
      
      
         Contribuția UE: 63 968 EUR
      
      
         
            Planificarea acțiunii: Începutul acțiunii: data publicării în Jurnalul Oficial a deciziei Comisiei privind planul de acțiune anual (t) + o lună (nu înainte de 1 februarie 2007).
      
      
         
            Scurtă descriere a acțiunii:
         
      
      
         Studiu bazat pe o anchetă vizând cinci zone pilot cu indici de ruralitate diferiți. Elaborarea chestionarelor anchetei pentru a răspunde următoarelor chestiuni:
      
      
                  —
               
               
                  
                     Accesul la Internet în zonele rurale: utilizare și disponibilitate
                  
               
            
                  —
               
               
                  
                     Caracteristici demografice ale utilizării Internetului în zonele rurale: cine utilizează Internetul?
                  
               
            
                  —
               
               
                  
                     Activitățile utilizatorilor de Internet din zonele rurale
                  
               
            
                  —
               
               
                  
                     Atitudinea față de Internet a locuitorilor din zonele rurale
                  
               
            UNGARIA
      
         Denumirea acțiunii: Bilanțurile globale ale nutrienților: calcularea coeficienților tehnici necesari pentru întocmirea bilanțurilor de azot și fosfor la nivel național și regional
      
      
         Contribuția UE: 41 555 EUR
      
      
         
            Planificarea acțiunii: ianuarie–decembrie 2007
      
      
         
            Scurtă descriere a acțiunii:
         
      
      
         Îmbunătățirea calității coeficienților utilizați și a calculării bilanțurilor de N și P pentru Ungaria nu numai la nivel național, ci și regional.
      
      
         Se vor folosi pentru întocmirea bilanțurilor seturile de date aparținând Institutului de Cercetare în Pedologie și în Chimie Agricolă al Academiei de Științe a Ungariei (RISSAC). La nivel regional, se impune analizarea posibilității de înlocuire a datelor cu estimări statistice. Pentru estimarea corectă a coeficienților este necesară folosirea bazelor de date agricole relevante ale HCSO (Oficiul central de statistică al Ungariei).
      
      MALTA
      
         Denumirea acțiunii: Bilanțurile azotului la nivel național și regional în Malta
      
      
         Contribuția UE: 29 283 EUR
      
      
         
            Planificarea acțiunii: ianuarie–decembrie 2007
      
      
         
            Scurtă descriere a acțiunii:
         
      
      
         Pentru a crea condițiile necesare calculării bilanțurilor nutrienților, se vor efectua studii pentru determinarea datelor care lipsesc. Se va desfășura o anchetă statistică privind consumul și folosirea îngrășămintelor minerale și organice. Se vor efectua analize ale țesutului vegetal (circa 50) pentru a determina conținutul în azot al plantelor recoltate (furaje și principalele culturi de pe terenurile arabile).
      
      ȚĂRILE DE JOS
      
         Denumirea acțiunii: Bilanțurile mineralelor la nivel regional pentru terenurile agricole
      
      
         Contribuția UE: 35 000 EUR
      
      
         
            Planificarea acțiunii: ianuarie–decembrie 2007
      
      
         
            Scurtă descriere a acțiunii:
         
      
      
         Conform manualului Eurostat/OCDE, bilanțurile mineralelor la nivel regional se vor calcula pentru cinci zone de pășune pe baza datelor privind folosirea la nivel regional a îngrășămintelor și/sau a coeficienților de folosire a îngrășămintelor pe recoltă, a datelor privind transportul îngrășământului natural și producția vegetală regională.
      
      
         Se vor introduce datele referitoare la bilanțurile privind furajele la nivel regional pentru rumegătoare întocmite în cadrul proiectului TAPAS 2001. Datele privind folosirea la nivel regional a îngrășămintelor și transportul îngrășământului natural provin dintr-un registru național al exploatațiilor. Acțiunea constă în integrarea mai multor surse de date statistice provenind de la diferite institute. O parte a datelor trebuie pusă la dispoziția Oficiului de statistică al Țărilor de Jos, în mod special pentru acest proiect.
      
      SUEDIA
      
         Denumirea acțiunii: Adaptarea la metoda Eurostat/OCDE a calculării bilanțurilor nutrienților la nivel regional în Suedia
      
      
         Contribuția UE: 12 000 EUR
      
      
         
            Planificarea acțiunii: ianuarie–decembrie 2007
      
      
         
            Scurtă descriere a acțiunii:
         
      
      
         Oficiul de statistică al Suediei a calculat bilanțurile regionale pentru opt zone de producție începând din 1995, dar metoda folosită diferă de cea indicată în manualul Eurostat/OCDE, în special în ceea ce privește estimarea suprafețelor cu iarbă recoltată și a suprafețelor de pășunat. Obiectivul acțiunii este îmbunătățirea calității și armonizarea calculelor în vederea obținerii de rezultate comparabile cu cele din alte state.
      
      
         Proiectul va compara metodele și coeficienții folosiți, va explica diferențele și va recomanda modificările cele mai importante necesare pentru armonizarea calculelor atât la nivel național, cât și regional. Acesta va elabora, de asemenea, o metodă de transformare a regionalizării zonelor de producție suedeze în NUTS 2.
      
      REGATUL UNIT
      
         Denumirea acțiunii: Bilanțurile nutrienților – estimări privind solurile la nivel regional
      
      
         Contribuția UE: 135 000 EUR
      
      
         
            Planificarea acțiunii: aprilie–iunie 2007
      
      
         
            Scurtă descriere a acțiunii:
         
      
      
         Obiectivul acțiunii este reducerea costurilor prin combinarea anchetelor pentru sporirea eficienței, a ameliorării calității estimărilor privind bilanțurile nutrienților din sol prin îmbunătățirea datelor anchetei și prin dezvoltarea unor coeficienți de fixare a nutrienților. Aceasta urmărește, de asemenea, reducerea sarcinii persoanelor intervievate.
      
      
         Acțiunea va implica analizarea și testarea metodei optime de integrare și dezvoltare a surselor existente în vederea furnizării informațiilor necesare, inclusiv modificarea anchetei privind folosirea îngrășămintelor, a anchetei privind practicile agricole și a anchetei privind folosirea pesticidelor.
      
      
         Se va realiza și un studiu în vederea calculării coeficienților care nu pot fi colectați în cadrul anchetelor privind exploatațiile agricole.
      
      b)   Agricultură ecologică
      BELGIA
      
         Denumirea acțiunii: Îmbunătățirea statisticilor privind produsele ecologice (producție, prelucrare, consum, bilanț)
      
      
         Contribuția UE: 37 627 EUR
      
      
         
            Planificarea acțiunii: 12 luni. Începutul acțiunii: data publicării în Jurnalul Oficial a deciziei Comisiei privind planul de acțiune anual (t) + o lună
      
      
         
            Scurtă descriere a acțiunii:
         
      
      
         Acțiunea vizează organizarea și analizarea datelor privind producția ecologică, care provin din diferite surse pentru a completa datele statistice în acest domeniu. Aceasta urmărește, de asemenea, să evalueze posibilitățile de adaptare a anchetelor în curs pentru obținerea datelor privind producția ecologică și alte variabile, consumul, prețurile etc.
      
      DANEMARCA
      
         Denumirea acțiunii: Producția ecologică de animale în Danemarca
      
      
         Contribuția UE: 10 000 EUR
      
      
         
            Planificarea acțiunii: 6 luni. Începutul acțiunii: data publicării în Jurnalul Oficial a deciziei Comisiei privind planul de acțiune anual (t) + o lună
      
      
         
            Scurtă descriere a acțiunii:
         
      
      
         Acțiunea are ca obiectiv îmbunătățirea calității datelor privind producția ecologică de animale, care provin din surse administrative.
      
      DANEMARCA
      
         Denumirea acțiunii: Vânzarea directă a produselor vegetale în cadrul exploatațiilor agricole ecologice
      
      
         Contribuția UE: 35 000 EUR
      
      
         
            Planificarea acțiunii: 12 luni. Începutul acțiunii: data publicării în Jurnalul Oficial a deciziei Comisiei privind planul de acțiune anual (t) + o lună
      
      
         
            Scurtă descriere a acțiunii:
         
      
      
         Acțiunea are ca obiectiv estimarea volumului de produse ecologice vândute direct consumatorilor de către agricultori. Estimarea se va baza pe chestionare trimise direct punctelor de vânzare din cadrul exploatațiilor agricole. Astfel, va fi posibilă o estimare a vânzărilor directe de produse ecologice și o verificare a volumului total de vânzări și a datelor privind producția.
      
      DANEMARCA
      
         Denumirea acțiunii: Estimarea producției vegetale în cadrul exploatațiilor agricole ecologice
      
      
         Contribuția UE: 10 000 EUR
      
      
         
            Planificarea acțiunii: 6 luni. Începutul acțiunii: data publicării în Jurnalul Oficial a deciziei Comisiei privind planul de acțiune anual (t) + o lună
      
      
         
            Scurtă descriere a acțiunii:
         
      
      
         Analizarea datelor privind producția ecologică și alte variabile provenind din alte anchete. Verificarea calității și emiterea de recomandări în vederea îmbunătățirii ariei de acoperire a datelor.
      
      ESTONIA
      
         Denumirea acțiunii: Date privind producția și produsele ecologice de origine animală
      
      
         Contribuția UE: 14 650 EUR
      
      
         
            Planificarea acțiunii: 12 luni. Începutul acțiunii: data publicării în Jurnalul Oficial a deciziei Comisiei privind planul de acțiune anual (t) + o lună
      
      
         
            Scurtă descriere a acțiunii:
         
      
      
         Obiectivul acțiunii este crearea unui sistem de colectare a datelor privind producția și produsele ecologice în vederea furnizării datelor pentru baza de date a Eurostat. Metodologia va încerca conectarea tuturor surselor de date: anchete și date administrative care folosesc definițiile deja furnizate.
      
      GRECIA
      
         Denumirea acțiunii: Integrarea și evaluarea datelor privind producția ecologică, provenind din surse diferite
      
      
         Contribuția UE: 144 000 EUR
      
      
         
            Planificarea acțiunii: 12 luni. Începutul acțiunii: data publicării în Jurnalul Oficial a deciziei Comisiei privind planul de acțiune anual (t) + o lună
      
      
         
            Scurtă descriere a acțiunii:
         
      
      
         Obiectivul acțiunii este elaborarea și propunerea unor metode de colectare a datelor și de completare a lacunelor privind produsele ecologice. Metodologia propusă se va concentra pe integrarea surselor de date și va îmbunătăți calitatea acestora.
      
      ITALIA
      
         Denumirea acțiunii: Colectarea de date privind prețurile de vânzare angro ale produselor ecologice
      
      
         Contribuția UE: 76 681 EUR
      
      
         
            Planificarea acțiunii: 12 luni. Începutul acțiunii: data publicării în Jurnalul Oficial a deciziei Comisiei privind planul de acțiune anual (t) + o lună
      
      
         
            Scurtă descriere a acțiunii:
         
      
      
         Acțiunea vizează colectarea de date privind prețurile de vânzare angro ale produselor ecologice prin intermediul unei noi anchete care folosește metodologia deja testată pentru produsele agricole clasice.
      
      ITALIA
      
         Denumirea acțiunii: Colectarea de date privind prețurile de consum ale produselor ecologice
      
      
         Contribuția UE: 71 596 EUR
      
      
         
            Planificarea acțiunii: 12 luni. Începutul acțiunii: data publicării în Jurnalul Oficial a deciziei Comisiei privind planul de acțiune anual (t) + o lună
      
      
         
            Scurtă descriere a acțiunii:
         
      
      
         Acțiunea constă în adaptarea anchetei convenționale privind prețurile de consum, în vederea colectării de date privind prețurile de consum ale produselor ecologice.
      
      ITALIA
      
         Denumirea acțiunii: Statistici privind agricultura ecologică în Italia: structură, activități și practici agricole într-un cadru multisectorial
      
      
         Contribuția UE: 52 060 EUR
      
      
         
            Planificarea acțiunii: 12 luni. Începutul acțiunii: data publicării în Jurnalul Oficial a deciziei Comisiei privind planul de acțiune anual (t) + o lună
      
      
         
            Scurtă descriere a acțiunii:
         
      
      
         Această acțiune urmărește să determine consecințele asupra mediului și consecințele economice ale metodelor de producție ale agriculturii ecologice. Acțiunea se poate dovedi utilă pentru evaluarea durabilității exploatațiilor agricole ecologice și pentru calcularea randamentului investiției în plan social.
      
      LETONIA
      
         Denumirea acțiunii: Revizuirea metodologiei sistemului de colectare a datelor privind agricultura ecologică
      
      
         Contribuția UE: 16 284 EUR
      
      
         
            Planificarea acțiunii: 12 luni. Începutul acțiunii: data publicării în Jurnalul Oficial a deciziei Comisiei privind planul de acțiune anual (t) + o lună
      
      
         
            Scurtă descriere a acțiunii:
         
      
      
         Acțiunea vizează îmbunătățirea metodologiei de colectare a datelor privind produsele ecologice, cu scopul de a elabora o metodă coerentă și durabilă de colectare a datelor privind agricultura organică, culturile, producția animală și efectivul de animale, folosind datele administrative și corelând aceste date cu datele statistice.
      
      LITUANIA
      
         Denumirea acțiunii: Producția ecologică de produse agricole
      
      
         Contribuția UE: 31 000 EUR
      
      
         
            Planificarea acțiunii: 12 luni. Începutul acțiunii: data publicării în Jurnalul Oficial a deciziei Comisiei privind planul de acțiune anual (t) + o lună
      
      
         
            Scurtă descriere a acțiunii:
         
      
      
         Obiectivul acțiunii este îmbunătățirea calității metodei de colectare a datelor privind produsele ecologice prin punerea în aplicare a metodelor folosite în alte state membre. Aceasta implică colaborarea organismului de certificare și realizarea unei anchete în vederea colectării de date privind producția în cadrul exploatațiilor agricole autorizate.
      
      UNGARIA
      
         Denumirea acțiunii: Statistici privind producția, comerțul și consumul de produse ecologice
      
      
         Contribuția UE: 34 597 EUR
      
      
         
            Planificarea acțiunii: 12 luni. Începutul acțiunii: data publicării în Jurnalul Oficial a deciziei Comisiei privind planul de acțiune anual (t) + o lună
      
      
         
            Scurtă descriere a acțiunii:
         
      
      
         Acțiunea urmărește definitivarea proiectului întreprins de Oficiul de Statistică și Biokontroll, prin completarea lacunelor identificate în cadrul acestui proiect. Ambele instituții colaborează îndeaproape pentru a corela sursele administrative, definițiile și sursele statistice. Proiectul asociat acestei acțiuni urmărește crearea unui instrument informatic și identificarea lacunelor principale care vor fi completate prin această acțiune.
      
      SLOVACIA
      
         Denumirea acțiunii: Colectarea de date privind culturile ecologice, fabricarea, vânzarea și utilizarea produselor ecologice
      
      
         Contribuția UE: 7 200 EUR
      
      
         
            Planificarea acțiunii: 12 luni. Începutul acțiunii: data publicării în Jurnalul Oficial a deciziei Comisiei privind planul de acțiune anual (t) + o lună
      
      
         
            Scurtă descriere a acțiunii:
         
      
      
         Acțiunea urmărește colectarea de date privind produsele ecologice începând cu producția primară și continuând cu comercializarea acestora. Acțiunea va încerca colectarea de date utile privind comerțul exterior. Lucrările se vor efectua în colaborare cu organele administrative.
      
      SUEDIA
      
         Denumirea acțiunii: Lărgirea bazei de date privind produsele ecologice suedeze
      
      
         Contribuția UE: 10 800 EUR
      
      
         
            Planificarea acțiunii: 12 luni. Începutul acțiunii: data publicării în Jurnalul Oficial a deciziei Comisiei privind planul de acțiune anual (t) + o lună
      
      
         
            Scurtă descriere a acțiunii:
         
      
      
         Acțiunea urmărește să completeze lacunele existente în prezent în informațiile transmise către Eurostat. Obiectivul principal al acțiunii va fi acela de a folosi datele existente, dar care nu sunt încă disponibile, și de a încerca crearea unei serii cronologice pe baza datelor disponibile.
      
      FINLANDA
      
         Denumirea acțiunii: Elaborarea de statistici privind lanțul de producție ecologică a cerealelor – noi metode de estimare a folosirii produselor ecologice în lanțul alimentar
      
      
         Contribuția UE: 43 400 EUR
      
      
         
            Planificarea acțiunii: 9 luni. Începutul acțiunii: data publicării în Jurnalul Oficial a deciziei Comisiei privind planul de acțiune anual (t) + o lună
      
      
         
            Scurtă descriere a acțiunii:
         
      
      
         Obiectivul acțiunii constă în studierea lanțului alimentar al produselor ecologice, punând accentul pe anumite cereale. Aceasta va permite estimarea disparităților dintre producția și comercializarea produselor ecologice.